༄༅། །རིམ་ལྔའི་དོན་འགྲེལ་གྱི་མན་ངག་བཞུགས་སོ། །
༄༅། །དེ་ཉིད་ཀྱི་དོན་འགྲེལ་པའི་མན་ངག་ནི། གདམས་པ་འདི་ལ་དོན་རྣམ་པ་
གཉིས། བརྒྱུད་པའི་ཁུངས་བླ་མ་རྣམས་ཀྱི་ལོ་རྒྱུས་དང༌། བརྒྱུད་པ་དོན་དམ་པའི་བདེ་ཆེན
མགོན་པོ་ཞེས་བྱ་བ། རྡོ་རྗེ་འཆང་དངོས་ཀྱིས་རྟགས་ཀྱི་བདེ་ཆེན་མགོན་པོ་ཞེས་བྱ་བ། གསང་
འདུས་ཀྱི་དཀྱིལ་འཁོར་གཙོ་བོ་ལོངས་སྐུའི་ངོ་བོ་འཇམ་པའི་རྡོ་རྗེས་བྱིན་གྱིས་བརླབས། དེའི་
མཚན་ཉིད་འདི་སྐད་དུ། དགེ་བསྙེན་ཆེན་པོ་ལི་ཙ་བྱི་དྲི་མ་མེད་པར་གྲགས་པ་ཞེས་བྱ་བ་དེས
བྱིན་གྱིས་བརླབས། དེ་ཡང་མལ་སྟན་ཆེན་པོ་བཅས་ནས་སྙུང་ཚུལ་བསྟན་པས། དུས་གསུམ་
གྱི་སངས་རྒྱས་དང་བྱང་ཆུབ་སེམས་དཔའ་སྙུང་འདྲི་བ་མ་སྤོབས་པས་བཅོམ་ལྡན་འདས་ཀྱི་
ཞལ་ནས། འཕགས་པ་འཇམ་དཔལ། ཁྱོད་ཤེས་རབ་ཀྱི་སྤོབས་པ་དང་ལྡན་པས། དགེ་
བསྙེན་ཆེན་པོའི་སྙུང་དྲིས་གསུངས་པས། འཕགས་པ་འཇམ་དཔལ་གྱིས་ཞུས་པ། དགེ་
བསྙེན་ཆེན་པོ་ཇི་ཙམ་སྙུང་དྲིས་པ། འཁོར་བ་ཐོག་མ་མེད་པ་ནས་ན། དེ་ནི་འཁོར་བ་ཐོག་མ་
མེད་པ་ལ་དགོངས་སོ། །ཅི་ཙམ་ན་གདངས་དྲིས་པས། འཁོར་བ་མ་སྟོངས་བར་དུ་མི་དྲག་
གསུང་། དེ་ནི་འཁོར་བ་མཐའ་མེད་པ་ལ་དགོངས་སོ། །ཡང་དག་པའི་དོན་ཇི་ལྟ་བུ་ལགས་
དྲིས་པས། ཅི་ཡང་མི་གསུང་། དེ་ནི་དོན་སྨྲ་བརྗོད་དང་བྲལ་བ་ལ་དགོངས་སོ། །རྒྱལ་བའི་
སྲས་པོ་ཅང་མི་གསུང་། མ་གསུངས་པས་ནི་རྒྱ་ཆེར་བཤད། །ཅེས་གསུངས་སོ། །གསང་
སྔགས་པའི་སྐད་དུ། རྡོ་རྗེ་སློབ་དཔོན་རིན་པོ་ཆེ་ཞེས་བྱ་བ་ས་བཅུའི་བྱང་ཆུབ་སེམས་དཔའི་
ཚུལ་བཟུང་བ་དེས་འཛམ་བུ་གླིང་དུ་སྣོད་ལྡན་གཟིགས་པས། འཕགས་པ་ཀླུ་སྒྲུབ་དང་། རྗེ་
བཙུན་རི་ཁྲོད་པ་གཉིས་གཟིགས་ནས་གདམས། འདི་རི་ཁྲོད་པ་ལས་མི་བརྒྱུད། མར་པ་ལྷོ་
བྲག་པ་ལ་གདམས་ངག་གཉིས་ཀ་མངའ་ཡང་། མདོ་སྔགས་དུ་མ་ནས་ལུང་བསྟན་པ། ཁྱད་
-509-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་ལྔ་དང་ལྡན་པ་སློབ་དཔོན་ཀླུ་སྒྲུབ་ཀྱིའོ། །དེ་ཡང་འཇམ་དཔལ་རྩ་བའི་རྒྱུད་ལས། བདེ་
གཤེགས་མྱ་ངན་འདས་གྱུར་ནས། །ལོ་ནི་བཞི་བརྒྱ་ལོན་པ་ན། །བསྟན་པ་འདི་ལ་ཕན་དགའ་
བའི། །དགེ་སློང་ཀླུ་ཞེས་བྱ་བ་འབྱུང༌། །རབ་ཏུ་དགའ་བའི་ས་ཐོབ་ནས། །ལོ་ནི་དྲུག་བརྒྱ་
འཚོ་བར་འགྱུར། །དེ་ནས་བདག་ཉིད་ཆེན་པོ་དེས། རྨ་བྱ་ཞེས་བྱའི་རིགས་སྔགས་བསྒྲུབ། །
ཁམས་སྟོན་བསྟན་བཅོས་དུ་མ་དང༌། །དངོས་པོ་ཀུན་གྱི་དེ་ཉིད་རིག། ལུས་འདི་བོར་བར་གྱུར་
ནས་ནི། །བདེ་བ་ཅན་དུ་སྐྱེ་བར་འགྱུར། །དེ་ཡི་རྗེས་ཐོགས་ཉིད་དུ་ནི། །སངས་རྒྱས་ཉིད་ནི་
ངེས་པར་འཐོབ། །ཅེས་གསུངས་པ་དང༌། ལང་གཤེགས་ལས་ཀྱང༌། བློ་གྲོས་ཆེན་པོ་ཉན་
པར་གྱིས། །ལྷོ་ཕྱོགས་བྷེ་ཏ་འདི་ཉིད་དུ། །དགེ་སློང་དཔལ་ལྡན་ཞེས་གྲགས་པ། །ཀླུ་སྒྲུབ་
ཅེས་ནི་བྱ་བ་དེས། །ཡོད་དང་མེད་པའི་ཕྱོགས་འཇིག་ཅིང་། །ང་ཡི་ཐེག་ཆེན་བླ་མེད་འདི། །
འཇིག་རྟེན་རྣམས་ལ་རབ་སྟོན་ཅིང་། །རབ་ཏུ་དགའ་བའི་ས་བསྒྲུབས་ནས། །བདེ་བ་ཅན་དུ་
འགྲོ་བར་འགྱུར། །ཞེས་གསུངས་པ་དང༌། འཕགས་པ་སྤྲིན་ཆེན་པོ་སྟོང་ཕྲག་བཅུ་གཉིས་པ་
ལས། ཀུན་དགའ་བོ་ལི་ཙ་བྱི་གཞོན་ནུ་སེམས་ཅན་ཐམས་ཅད་ཀྱིས་མཐོང་ན་དགའ་བ་ཞེས་
བྱ་བ་འདི་ནི། ང་མྱ་ངན་ལས་འདས་ནས་ལོ་བཞི་བརྒྱ་ལོན་པ་ན། ཀླུ་ཞེས་བྱ་བའི་དགེ་སློང་དུ་
གྱུར་ནས། ངའི་བསྟན་པ་རྒྱས་པར་རབ་ཏུ་སྟོན་ཏེ། མཐར་གྱིས་རབ་ཏུ་དང་བའི་འོད་ཅེས་བྱ་
བའི་འཇིག་རྟེན་གྱི་ཁམས་སུ་ཡེ་ཤེས་འབྱུང་ནས་འོད་ཅེས་བྱ་བའི་དེ་བཞིན་གཤེགས་པ་དགྲ་
བཅོམ་པ་ཡང་དག་པར་རྫོགས་པའི་སངས་རྒྱས་སུ་འགྱུར་རོ་ཞེས་གསུངས་སོ། །ཁྱད་པར་
ཅན་ལྔ་ནི། རིགས་རྣམ་པ་ལྔ་ལས་བྲམ་ཟེའི་རིགས་ཡིན། རྟེན་ཁྱད་པར་གྱུར་པ་འཁོར་རྣམ་པ་
བཞི་ལས་གཙོ་བོ་དགེ་སློང་གི་དངོས་པོ་ཡིན། བསམ་པ་ཁྱད་པར་དུ་གྱུར་པ་བྱང་ཆུབ་ཀྱི་
སེམས་དང་ལྡན་པར་གྱུར་པ་ཡིན། ཆོས་ཁྱད་པར་དུ་གྱུར་པ་ཐེག་པ་མཐའ་དག་ཐུགས་སུ་ཆུད་
པ་ཡིན། རྟོགས་པ་ཁྱད་པར་དུ་གྱུར་པ་དབྱེར་མེད་ཟུང་འཇུག་གི་ཡེ་ཤེས་རྟོགས་པ་ཡིན་ནོ། །
-510-

སྔགས་ལ་འཇུག་པའི་སྒོ་ལས། གསང་བ་འདུས་པའི་མན་ངག་གི་རིམ་པ་བཞུགས། ༥༢༽
སློབ་དཔོན་འདིས་ཆོས་རྩོམ་པའི་ཚུལ། ཐེག་པ་ཆུང་ངུའི་དོན་གཏན་ལ་འབེབས་པ་ལ། བསྟན་
བཅོས་བྱེ་བྲག་བཤད་མཚོ་ཆེན་མོ་མཛད། ཐེག་པ་ཆེན་པོ་ལ། ཕ་རོལ་ཏུ་ཕྱིན་པའི་དོན་གཏན་
ལ་འབེབས་པ་ལ་དབུ་མ་རྩ་བའི་ཤེས་རབ་མཛད། གསང་སྔགས་ལ་བསྡུས་ན་སྨིན་གྲོལ་
གཉིས་སུ་འདུས་པ་ཡིན། སྨི་ལམ་ལ་ལུང་རྡོ་རྗེ་ཕྲེང་བ་གཙོ་བོར་མཛད་ནས་ཆོག་ཉི་ཤུ་པ་
མཛད། གྲོལ་ལམ་ལ་བསྐྱེད་རྫོགས་གཉིས་སུ་འདུས་པས་བསྐྱེད་པ་མདོར་བྱས་མཛད། དེའི་
ཁུངས་ལ་མདོ་བསྲེས་ཤེས་བྱེད་དུ་མཛད། དེ་ཡང་སེམས་ཅན་སྐྱེ་བ་སྤྲུལ་སྐུར་གཏན་ལ་ཕབ།
འཆི་བ་ཆོས་སྐུར་གཏན་ལ་འབེབས་པ་རྟེན་འབྲེལ་ལུགས་ལྡོག་རྫོགས་རིམ་ལ། པཉྩ་ཀྲ་མ་
མཛད། བསྐྱེད་རྫོགས་རོ་མཉམ་དབང་གི་ཡེ་ཤེས་གཏན་ལ་འབེབས་པ་ལ་སྦས་པའི་དབང་
བཞིའི་རབ་ཏུ་དབྱེ་བ་མཛད། དེ་རྣམས་ཀྱི་དོན་ཉམས་སུ་ལེན་པ་རིམ་པ་ལྔའི་གདམས་པ་
འདི་ཡིན་ནོ། །གདམས་པའི་དངོས་པོ་གཤིས་དང་མཐུན། མཁས་པ་རྣམས་དང་མཐུན། དེ་
བཞིན་གཤེགས་པའི་བཀའ་དང་མཐུན་པས་ཡང་དག་པའི་གདམས་པ་ཡིན་ནོ། །
དངོས་པོའི་གཤིས་ལ། གཞི་ཉོན་མོངས་པ་ལྔ། འབྱུང་བ་ལྔ། རླུང་ལྔ། ཁམས་ལྔར་
འདུག་པས་ལམ་རིམ་པ་ལྔར་ཤེས། ལམ་དུས་ན་རིམ་པ་ལྔར་བསྒོམས་པས་རྟགས་ལྔ་འཆར།
རླུང་ལྔ་འདུས་པས་ཕུང་པོ་ལྔའི་རྟོག་པ་འགགས། ཡེ་ཤེས་ལྔའི་ཉམས་འཆར། འབྲས་བུ་ལ་
ཕུང་པོ་དབྱེར་མེད་པ་རྣམ་ཤེས་ཕུང་པོའི་འབྱུང་བ་ལྔ་འདུས་པས་ནམ་མཁའི་ཁམས་ལྔ་འདུས་
པ་ནམ་མཁའི་ཁམས། རླུང་ལྔ་འདུས་པ་འོད་གསལ་སྟོང་ཆེན་ཉོན་མོངས་པ་ལྔ་དབྱེར་མེད་པ་
མ་རིག་པ། ཡེ་ཤེས་ལྔ་དབྱེར་མེད་པ་འོད་གསལ། རིགས་ལྔ་དབྱེར་མེད་པ་རྡོ་རྗེ་འཆང་དུ་
སངས་རྒྱས་པས་དངོས་པོའི་གཤིས་དང་མཐུན། མཁས་པ་རྣམས་དང་མཐུན་ཏེ། རྗེ་བཙུན་རི་
ཁྲོད་པ་ཕྱག་རྒྱ་བཞིར་བཞེད་ཅིང༌། དེ་ཡང་དམ་ཚིག་ཕྱག་རྒྱ་བསྐྱེད་རིམ་དུ་འདུས། ལས་རྒྱ་
སྲོག་རྩོལ་གནད་དུ་འཇུག་པས་སྟོང་པ་གསུམ་གྱི་ཡེ་ཤེས་བདེ་བ་དང་བཅས་པར་འདུ། དམ་
-511-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྒྱ་སྒྱུ་ལུས་སུ་འདུ། ཆོས་རྒྱ་འོད་གསལ་དུ་འདུས། ཕྱག་རྒྱ་ཟུང་འཇུག་ཏུ་འདུ། སློབ་དཔོན་
མཚོ་སྐྱེས་ཀྱིས་དམན་པ་དབྱིབས་བསྐྱེད་པ་དང༌། སྒྱུ་ལུས་སུ་འདུ། ཟབ་པ་སྔགས་རྡོ་རྗེའི་
བཟླས་པ་དང༌། སེམས་དམིགས་སུ་འདུ། མཐར་ཐུག་ཆོས་འོད་གསལ་དང་ཟུང་འཇུག་ཏུ་
འདུ། བྱང་ཆུབ་སེམས་དཔའི་སྦྱོར་བའི་ཡན་ལག་དྲུག་དང་མཐུན་ཏེ། སོར་སྡུད་ལུས་དབེན་དུ་
འདུ། བསམ་གཏན་སེམས་དབེན་དུ་འདུ། སྲོག་རྩོལ་རྡོ་རྗེའི་བཟླས་པ་ཡིན། འཛིན་པ་སེམས་
དབེན། རྗེས་དྲན་སྒྱུ་ལུས་སུ་འདུ། ཟུང་འཇུག་དང་འོད་གསལ་ཏིང་ངེ་འཛིན་དུ་འདུ། མཁས་
པ་རྣམས་དང་དེ་ལྟར་དུ་མཐུན། ཏ་ཐཱའི་བཀའ་དང་མཐུན་ཏེ། རིམ་ལྔར་གསང་འདུས་བཤད་
པའི་རྒྱུད་དང་བཅས་པ་དེ་ལྟར་གསུངས་པས། འདི་ཡང་དག་པའི་གདམས་པ་ཡིན་ནོ། །
གདམས་པ་འདི། སློབ་དཔོན་ཀླུ་སྒྲུབ་ཀྱིས་རྣལ་འབྱོར་གྱི་དབང་ཕྱུག་པེན་དྷ་བ་ཞེས་བྱ་བ། ཏི་
གོ་པའམ། མ་ཏཾ་གི་པ་ཞེས་བྱ་བ་སྤྱོད་པ་ལ་གདམས། དེས་ཏེ་ལོ་པ་ལ་གདམས། དེས་པུ་ལ་
ཧ་རི་པ། ཞེས་པ་ནཱ་རོ་པ་ཆེན་པ་ལ་གདམས། དེས་ལྷོ་བྲག་པུ་ཡུལ་པེ་གསར་གྱི་ལུང་མོ། མར་
པ་ཆོས་ཀྱི་བློ་གྲོས་བྱ་བ་དེའི་ཡབ་མར་པ་མོན་པ་བྱ་བས། ཕ་སྤུན་པོ་ལ། ཆོས་སློབ་ཏུ་བཏང་
བས། ཆོས་མ་སྟེར་བར་སྡང་རྩེད་ཀྱང་བྱས་པས་ངུ་བས། རུང་གིས་ཁྱོད་ཀྱི་སྟེང་དུ་བྱ་ཡིས་ཟེར་
ཏེ། གསེར་མང་པོ་བསྐུར་ནས་ལོ་ཙཱ་ལ་རྒྱ་གར་དུ་བཏང་བས། སྔ་དེ་མར་ལ་གདམས་པ་ཟབ་
མོ་དང་མཇལ། །ཕྱིས་ཡང་བྱོན་པས། བླ་མ་ནཱ་རོ་པས་དབུ་གྲངས་གྲུབ་ཐོབ་བདུན་དང་
མཇལ། སངས་རྒྱས་པའི་གདམས་པ་ཐུགས་སུ་ཆུད། དེས་མགུར་བཞེས་པ། རྒྱ་གར་ཡུལ་དུ་
ལན་གཉིས་ཕྱིན། །ནཱ་རོ་པཎ་ཆེན་བྱིན་གྱིས་བརླབས། །བསྒོམས་ཏེ་སང་ནི་ཡོངས་ཀྱང་རྒྱ། །
མ་བསྒོམས་རྒྱ་ན་རྒྱ་བ་ཡིན། །གྲོང་འཇུག་ལ་ཚེགས་མེད་པ་ཡིན་སྐད། དེ་ཡང་ཁོང་གི་འབྲི་
གཅིག་ཆུ་མིག་གཉན་པོའི་ཁར་ཤི་ནས། ཁུར་དུ་མི་ཐེག། བཤར་མ་ཉན་པས་ཐབས་ཡོད་
གསུངས། མཇལ་ལུགས་མར་པ་སྙུང་བ་ས་གདོན་གྱི་ནད་བྱུང་བ་ལ། ནཱ་རོ་པའི་རྣམ་སྣང་
-512-

སྔགས་ལ་འཇུག་པའི་སྒོ་ལས། གསང་བ་འདུས་པའི་མན་ངག་གི་རིམ་པ་བཞུགས། ༥༢༽
གསོལ་ཅིང༌།
ཞབས་རྗེས་ལ་གསོལ་བ་བཏབ་པས་ཟླ་བ་དྲུག་ན་ཞལ་མཇལ་ཏེ་སྙུང་བ་
གདངས། དེ་ཡང་གང་གཱ་མེ་ཏྲི་བྱ་བ། ནཱ་རོ་པའི་སློབ་མ་གཅིག་ལ་དགྱེས་པ་རྡོ་རྗེ་སོགས་ཞུས།
ཕྱིས་གསེར་ཕུལ་བས་མཉེས་ནས། ངའི་བླ་མ་དང་སྤྲད་དམ་གསུངས་ནས། རུང་བྱས་པས།
ནཱ་རོ་པ་སྤྱོད་པ་མཛད་པ་དང་སྤྱད། ཆོས་ཞུས་པས། དགྱེས་པ་དང༌། གདན་བཞི་རྫོགས་དང༌།
རིམ་ལྔའི་གདམས་པ་གནང་། ཤེས་སམ་ལན་གསུམ་གསུང་། ད་བདེ་མཆོག་ཞུ་བསམ་ཙ་ན་
གར་གཤེགས་ཆ་མ་བྱུང༌། མཎྜལ་ཕུལ་ནས་གསོལ་བ་བཏབ་པས། རི་ཟུར་ཞིག་ལ་བཞུགས་
པ་མཐོང༌། ཕྱིན་པས་ཕུལ་ནས། ཀ་པ་ལ་ཞིག་ཏུ། རྣམ་སྣང་མི་རྩིབ་ཀྱི་ཁྱེམ་བུས་གསོལ་ནས་
འདུག། ལྷག་མ་:ཚོགས་[L.བྱོགས]པས་རོ་ལ་ཞིམ་པར་འདུག། ཀ་པ་ལ་འགོམ་ནས་བྱོན་
པས། སྲས་ཇོ་སྲས་དགེ་འདུན་ལ་ཡོད་ལོ། དེ་ལ་སྲས་མང་གིས་ཀྱང་། འདི་པའི་ལུགས་ཀྱི་
ཐུགས་ཀྱི་སྲས་བཞིར་གྲགས་ཏེ། མིད་ལ་རས་པས་གདན་ཁུར་ལོ་བཅུ་གཉིས་བྱས་ནས་ནཱ་རོ་
པའི་ཆོས་དྲུག་གི་གདམས་པ་གནང༌། གཙང་པ་མེས་ཚོན་པོས། ཞིང་ཞོ་གཅིག་ཁེངས་པའི་
ནོར་ཕུལ་ནས། གཙོ་བོར་སྒྱུ་ལུས་ཀྱི་གདམས་པ་གནང་། འབྱོངས་ཀྱང་འབྱོངས་པ་ཡིན་
གསུང༌། བྱང་པ་གཙོ་ཡེགས་ཀྱིས་གནག་སྨད་བདུན་ཅུ་དོན་ལྔ་ཕུལ་ནས་གདམས་པ་གནང་།
ཁྱད་པར་འོད་གསལ་འབྱོངས་ནས་དེའི་བཀའ་བབས་པ་ཡིན། སྒོར་མདའི་མཚུར་དབང་གི་རྡོ་
རྗེ་བྱ་བ་དེ་མཐུ་ཆེ་བས་མི་མང་པོ་བསད་པས་འགྱོད་པ་སྐྱེས་ནས། མར་པ་ལ་སངས་རྒྱ་བའི་
གདམས་ཞུ་རུ་བྱོན་པས། ཅུང་དགའ་བ་ལ་ཕ་སྤྱན་མོ་དབང་བསྐུར་བའི་ཕྱག་རྒྱ་མ་བྱས་པས་
ངེད་ཀྱི་མི་དམས་ཟེར་ནས། དུས་དེར་ཕ་སྤུན་པོའི་བུ་གཅིག་ཡོད་པ་དེས། མར་པའི་གྲྭ་ས་རྟ་
འཚོ་བའི་རྟ་ལ་མདའ་རྒྱབ། རྟ་རྫི་བརྡུངས། འོ་དོད་བོས་པས་ང་ལ་ཆོས་བཤད་པའི་གནས་
མེད། སྣུབས་ཟམ་ནག་པ་ཅན་དུ་མདོར་བྱས་གང་རུང་ཞིག་བཀལ་ནས་མཐུ་ཞུ་རུ་འགྲོ་གསུང༌།
མཐུ་བདག་གིས་བགྱིའམ་ཞུས་པས། འོ་ན་གདམས་ངག་བྱ་གསུང་། དེར་དུས་ཐོབ་བྱས།
-513-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དུས་ཉ་ལ་བཏབ་པས། ཚེས་བཅུ་བཞི་ཐུག་པ་ཅང་མ་བྱུང་། ཉ་སང་ཡིན། ཅང་མ་བྱུང་བྱས་
པས། ཉ་ནི་སང་ཡིན། དོ་ནུབ་འོང་ངམ། སང་འོང་ཅི་ཆ་ཟེར། དེའི་སྲོད་རྟ་པ་བྱུང་ནས་མཇལ་
ཟེར། མཇལ་བས། ཕ་སྤུན་པོའི་བུ་གཅིག་པོ་གཟེར་བས་བཏབ་པས་གུས་པ་འབུལ་ཟེར་
ནས། རྟ་ཁྲབ་མང་པོས་རྒྱལ་བྱས། མཚམས་ཀྱང་ཐོན། བུ་ཡང་མ་ཤི། རིམ་ལྔའི་གདམས་པ་
ཡང་མ་ལུས་པར་གནང་ངོ༌། །དེར་མགུར་འདི་གསུངས་པ། སྒྱུ་མའི་ནོར་རྫ་ས་ཐུན་མོང་ལགས། །
བསྟན་སྲུང་འདི་ལ་ཡོན་ཏན་གདའ། །བླ་མ་མཉེས་པའི་ཡོན་ཏན་གདའ། །བླ་མ་མཉེས་པས་
གདམས་ངག་གནང་། །བཙན་ཐབས་སངས་རྒྱས་བདག་ལ་བདོག་གསུང༌། །དགེ་བཤེས་
གང་པས་མཚན་ཉིད་མང་པོ་གསན་པས། གྱི་སྟོན་བྱ་བ་ན་རེ། མཚན་ཉིད་མང་པོས་ཅི་བྱེད།
གསང་སྔགས་ཀྱི་གདམས་པ་སངས་རྒྱ་བའི་ཆོས་ཉན་པ་དགའ་ཟེར། དེ་སུ་ལ་ཡོད་བྱས་པས།
མཚུར་དབང་ངེ་ལ་ཡོད་ཟེར། དེར་རྒོད་མ་གཅིག་ལ་ཚོས་ལྟང་བཞི་བཀལ་ནས་ཞུ་རུ་བྱོན།
མཇལ་བྱས་པས། ཇོ་མོ་ན་རེ། མཚམས་བཅད་ཡོད། གང་པ་ཡིན་ཟེར། སློབ་མ་ཡིན་བྱས་
པས། རྟ་ར་གཅིག་ཏུ་རྟ་ཁལ་ཕོབ། བྲེས་ལ་བསྙེས་བསྡད་པས། ས་སྲོས་ནས་བྱོན་ཟེར། བྱོན་
པས་མཆོད་ཁང་ན་མར་མེ་ཆེན་པོ་ཞིག་སྤར་འདུག། སློབ་མར་མི་འདུག་གང་ཡིན་ཟེར། ལྷོ་པ་
ཡིན། རྟ་འབུལ། ཆོས་ཀྱིས་རྒྱགས་བྱ་བསམ་པ་ལ། གུས་པ་དུང་བ་བྱུང་། རྟ་ཚོས་ཡོ་ཕུལ།
གདམས་པ་ཡང་མ་ལུས་པར་གནང་ངོ་། །དེ་ལ་ཐུར་ལ་ཝའི་མཁན་པོ་བྱ་སྒང་པ་མེས་སྦྱིན་གྱི་
སྤུན་ཡིན། སློབ་དཔོན་ཡང་ཡིན་པས་གདབ་ལ་རིམ་ལྔའི་གདམས་ངག་ཞུས་པས། དགྱེས་
ནས་སློབ་དཔོན་པ་བྱོན་པ་ལེགས། ཆོས་བདག་པོས་ལེན་དུ་འོངས་པ་ཡིན། ངའི་གདམས་
ངག་འདི་ཕག་པ་དབྱར་ལམ་དུ་ཞུགས་པ་དང་འདྲ་སྟེ། འཁྱོག་པ་མེད་པར་ཡང་སངས་རྒྱ་བ་
ཡིན། ཟན་ལྷན་ཅིག་ལུགས་ཀྱིས་མི་ཆེ། གདམས་ངག་གི་ལུགས་ཀྱིས་མི་མང་བྱ་བ་ཡིན་
གསུངས་ནས། དབུ་སྙིང་བཞེས་ཤིང་མ་ལུས་པར་དགྱེས་བཞིན་དུ་གནང་བ་ཡིན། རིམ་ལྔ་
-514-

སྔགས་ལ་འཇུག་པའི་སྒོ་ལས། གསང་བ་འདུས་པའི་མན་ངག་གི་རིམ་པ་བཞུགས། ༥༢༽
གདན་རྫོགས་ཀྱི་དམར་ཁྲིད་དང༌། འཁོར་བ་འཇུག་ལྡོག་ལ་བརྟེན་ཏེ